《赠数学萧吉卿》
元代·方回

蓍草占周易，君从简处寻。
运筹见奇偶，落笔判升沉。
总悟生时数，谁萌分外心。
吾衰今七十，惟有死山林。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。